ལུང་ནོན་ཆུང་བ་བཞུགས་པ་དབུ་ཡི་
གཟིགས་ཕྱོགས་ལགས་སོ། །
༄༅། །མན་ངག་འདི་ནི་གསེར་གྱི་ལུང་ནོན་ཆུང་ངུན་ལགས་ཏེ། ཡུམ་བཟང་
བཟའ་རིང་བཙུན་ལ། སྲས་འཆི་མེད་གཙུག་ཕུད་ཀྱིས། མན་ངག་ཉུང་ལ་འདུས་པ་
ལུང་མནན་ནས། བསྒོམ་པའི་ཐབས་བསྟན་པ་ལགས་སོ། །གཤེན་ལྷ་འོད་དཀར་གྱི་
ཐུགས་བརྣག་པ་མཐར་ཕྱུང་པའི་དོན་ཟབ་མོ་འདི་ནི། ཕྱི་རབས་ལས་དག་པ་རྣམས་
ཀྱིས་སེམས་ཀྱི་དཀྱིལ་དུ་བཞག་ལ་བསྒོམ་སྟེ། དེ་ལ་དང་པོ་ཉིད་དུ་དགོངས་པ་གང་
འཇུག་ཀྱང་རུང་བར་ནི། སེམས་ལ་མཚན་མ་མེད་ཀྱང་ལུས་ལ་མཚན་མ་ཡོད་པས།
ལུས་ཀྱི་མཚན་མ་སེམས་ཀྱིས་གཞོམ་དགོས་ཏེ། གང་ཞེ་ན། ལུས་ཤ་ཡི་གདོས་པ་ཅན་
འདི་ནི་བསྐལ་པ་དང་པོ་ནས། དུས་ད་ལྟའི་བར་གྱི། བག་ཆགས་ཐམས་ཅད་གཅིག་
ཏུ་མཐུ་བརྟས་ཤིང་འགེངས་པའི་རང་བཞིན་ཡིན་ཏེ། དེ་གང་ཞེ་ན། རྒྱུ་གཏི་མུག་
གི་བག་ཆགས་མཐུ་བརྟས་པ་ནི། ཤ་ཡི་བེམ་པོ་ཆུ་རྒྱུན་ཀྱི་ཙག་ཏྲ་འདིའོ། །རྒྱུ་འདོད་
ཆགས་ཀྱི་བག་ཆགས་མཐུ་བརྟས་པ་ནི། དྲོད་དང་རླངས་པ་འདིའོ། །ང་རྒྱལ་གྱི་བག་
ཆགས་ཀྱི་མཐུ་བརྟས་པ་ནི། དབུགས་དང་རྩལ་ཤུགས་འདིའོ། །ཕྲག་དོག་གི་བག་
ཆགས་ཀྱི་མཐུ་བརྟས་པ་ནི། ཁྲག་དང་ཆུ་སེར་འདིའོ། །ཞེ་སྡང་གི་བག་ཆགས་ཀྱི་མཐུ་
བརྟས་པ་ནི། ཉོན་མོངས་པ་ཅན་གྱི་ཡིད་ཡུལ་དང་ཤེས་པར་རྩོལ་བ་འདིའོ། །
165

གསུང་རབ་སྒོ་མཛོད་རིན་པོ་ཆེའི་གླེགས་བམ། 136
༧ དེ་ལྟར་ཉོན་མོངས་པ་ལྔ་ཡི་བག་ཆགས་མཐུ་བརྟས་པའི་དབང་གིས། བྱུང་བ་
རྒྱུ་ངན་པ་ལ་བསྐྱེད་པ་འདིས་སེམས་མཚན་མ་མེད་པའི་དོན་ལ་བསྒྲིབ་ཅིང་། ལུས་
བག་ཆགས་ངན་པའི་མཚན་མ་རྣམ་པར་རྟོག་པ་ཞེན་པ་དེ་ནི། སེམས་རང་འབྱུང་
གི་གཤེན་ལྷ་དཀར་པོ་ཉིད་ཀྱི་དགོངས་པས་གཞོམ་ཞིང་མེད་པར་བྱ་སྟེ། དེ་ལ་ཉོན་
མོངས་པ་ལྔ་ཡི་བག་ཆགས་ཀྱི་མཚན་མ་གཞོམ་པའི་ཐབས་ལ་ཡང་རྣམ་པ་ལྔ་སྟེ།
གང་ཞེ་ན། ཕྱག་རྒྱ་ལྔ་ཡིས་གཞོམ་པ་དང་གཅིག །སྙིང་པོ་ལྔ་ཡིས་གཞོམ་པ་དང་
གཉིས། ཏིང་ངེ་འཛིན་ལྔ་ཡིས་གཞོམ་པ་དང་གསུམ། དགོངས་པ་ལྔ་ཡིས་གཞོམ་པ་
དང་བཞི། ཡེ་ཤེས་ལྔ་ཡིས་གཞོམ་པ་དང་ལྔ་སྟེ།
༧ དེ་ལས་ཕྱག་རྒྱ་ལྔ་ཡིས་བག་ཆགས་ཀྱི་མཚན་མ་གཞོམ་པ་གང་ཞེ་ན། རང་
བཞིན་ཆ་ལུགས་ཀྱི་ཕྱག་རྒྱ་ལྔ་ཡིས། ཤ་རུས་གཟུགས་ཀྱི་ཕུང་པོ་གདོས་པ་ཅན་གྱི་
མཚན་མ་གཞོམ་སྟེ། བདག་སེམས་ཉིད་བསྒོམ་པའི་དུས་སུ། ལུས་ཀྱི་དབང་དུ་
སེམས་མི་གཏང་སྟེ། བྱིང་རྨུགས་སུ་མི་འགྱུར་བར་བྱ་བའི་ཕྱིར་ན། ལུས་དྲོང་པོར་
བསྲང་། ཞབས་དཀྱིལ་ཀྲུང་བཅའ། ཕྱག་ཐལ་མོ་སྦྱར། ལྗགས་ཞལ་གྱི་བར་སྣང་
ལ་བཞག །སྤྱན་སྨིན་མཚམས་གྱི་གོང་དུ་བསྡུའོ། །དེ་ལྟར་རང་བཞིན་གྱི་ལྷ་ཡི་ཆ་
ལུགས་དེ་ལྟ་བུར་ཡུན་རིང་དུ་བསྒོམ་སྟེ། བདག་དང་མཐའ་ཡས་པའི་སེམས་ཅན་གྱི་
གཟུགས་ཀྱི་ཕུང་པོ་ནི། འོད་ཀྱི་སྐུ་གསལ་ལ་རང་བཞིན་མེད་པ། ཡང་ཞིང་གཡོ་བ་
དངོས་པོ་དང་མཚན་མའི་གདོས་པ་ཡེ་ནས་མེད་པ་གཅིག་ཏུ་ལུང་མནན་ལ་བསྒོམ་
པས། ཤ་རུས་གཟུགས་ཀྱི་ཕུང་པོའི་མཚན་མ་ཐམས་ཅད་མཚན་མ་མེད་པ་ཉིད་དུ་
བག་ཆགས་བཟང་པོའི་མཐུ་བརྟས་པར་འགྱུར་རོ། །
༧ སྙིང་པོ་རྣམ་པ་ལྔ་ཡིས་བག་ཆགས་ཀྱི་མཚན་མ་གཞོམས་པ། གང་ཞེ་ན་སེམས་
ཉིད་དོན་གྱི་སྙིང་པོ་ལྔ་ཡིས་དྲོད་འདུ་ཤེས་ཀྱི་ཕུང་པོ་གདོས་པ་ཅན་གྱི་མཚན་མ་
166

སེམས་སྡེ།
༼ཏ༽
ལུང་ནོན་ཆུང་བ།
གཞོམ་སྟེ། བདག་སེམས་ཉིད་བསྒོམ་པའི་དུས་སུ། ལུས་ཀྱི་དབང་དུ་སེམས་མི་གཏོང་
སྟེ། ལྷག་མཐོང་གི་མཚན་མ་དང་ཐ་དད་པར་མི་འགྱུར་བར་བྱ་བའི་ཕྱིར། སེམས་
ཉིད་དོན་གྱི་སྙིང་པོ་ལྔ་བརྗོད་དེ། གང་ཞེ་ན། ཨ་ཨ་དཀར་སལེ་འོད་ཨེ་ཧ་ཧི་ཕྱོད་
ཕུར་སལེ་ཧ་ལོ་སེང་། ཞེས་བརྗོད་པ་དེ་ནི། སེམས་རང་འབྱུང་གི་གཤེན་ལྷ་དཀར་
པོ་འདི་ཉིད་ཀྱི་སྙིང་པོ་སྟེ། འདུ་ཤེས་ལྷག་མཐོང་ཟེར་དུ་འཕྲོ་བའི་མཚན་མ་ཐམས་
ཅད། སེམས་རང་འབྱུང་གི་གཤེན་ལྷ་དཀར་པོའི་སྙིང་པོ་དེས་བཅོམས་ནས། མཚན་
མ་ཅིར་ཡང་མེད་པ་ཉིད་དུ་ལུང་མནན་ལ་བསྒོམ་མོ། །ཨཱ་ཨོཾ་དེ་དུ་མ་ས་ནན། བེ་ཤ་
ར་ཨ་ས་མྱེ་སཱཧཱ། ཞེས་བརྗོད་པ་དེ་ནི། སེམས་རང་འབྱུང་གི་གཤེན་ལྷ་དཀར་པོ། ཡེ་
ཤེས་ལྔ་དང་ལྡན་པའི་སྙིང་པོ་ཡིན་ཏེ། འདུ་ཤེས་ཞི་གནས་པ་རླན་དུ་བྱིང་ནས་རྒྱ་
ཆུང་བའི་མཚན་མ་ཐམས་ཅད་སེམས་རང་འབྱུང་གི་གཤེན་ལྷ་དཀར་པོ། ཡེ་ཤེས་ལྔ་
དང་ལྡན་པའི་སྙིང་པོ་དེས་བཅོམས་ནས། སེམས་མཚན་མ་ཅིར་ཡང་མེད་པ་ཉིད་དུ་
ལུང་མནན་ལ་བསྒོམ་མོ། །ཨཱ་ཧཱུཾ་སད་སལེ་ལྷང་ངེ་ལྷམ་མེ་ལྷན་ནེ་སང་ངེ་སྭཧཱ། ཞེས་
བརྗོད་པ་དེ་ནི། སེམས་རང་འབྱུང་གི་གཤེན་ལྷ་དཀར་པོ་ལ། སྐུ་གསུང་ཐུགས་ཡོན་
ཏན་འཕྲིན་ལས་ལྔ་དང་ལྡན་པའི་སྙིང་པོ་ཡིན་ཏེ། སྙིང་པོ་དེས་འདུ་ཤེས་ལ་མངོན་
པར་ཞེན་པའི་མཚན་མ་ཐམས་ཅད་བཅོམས་ནས། སེམས་མཚན་མ་མེད་པ་ཉིད་
དུ་ལུང་མནན་ལ་བསྒོམ་མོ། །ཨཱ་ཡཾ་རཾ་མཾ་ཁཾ་བྲཱི་རི་ཏི་གར་མ་ལ་ཧོ་སྭཧཱ། ཞེས་བརྗོད་
པ་དེ་ནི། སེམས་རང་འབྱུང་གི་གཤེན་ལྷ་དཀར་པོ་ལ། འབྱུང་བ་ལྔ་དང་ལྡན་པའི་
སྙིང་པོ་ཡིན་ཏེ། སྙིང་པོ་དེས་འདུ་ཤེས་འཕྱར་ལ་གཡེང་བའི་མཚན་མ་ཐམས་ཅད་
བཅོམས་ནས། སེམས་ལ་མཚན་མ་མེད་པ་ཉིད་དུ་ལུང་མནན་ལ་བསྒོམ་མོ། །ཨ་
ཛ་ཡ་དམུ་ཡེ་ཧ་ཧི་ཤས་ཏ་སྭཧཱ། ཞེས་བརྗོད་པ་དེ་ནི། སེམས་རང་འབྱུང་གི་གཤེན་
ལྷ་དཀར་པོ་ལ། ཟག་པ་མེད་པའི་ཕུང་པོ་ལྔ་དང་ལྡན་པའི་སྙིང་པོ་ཡིན་ཏེ། སྙིང་
167

གསུང་རབ་སྒོ་མཛོད་རིན་པོ་ཆེའི་གླེགས་བམ། 136
པོ་དེས་འདུ་ཤེས་ཚད་ལས་འདས་པའི་མཚན་མ་ཐམས་ཅད་བཅོམས་ནས། སེམས་
མཚན་མ་མེད་པ་ཉིད་དུ་ལུང་མནན་ལ་བསྒོམ་མོ། །དྲོད་འདུ་ཤེས་ཀྱི་ཕུང་པོ་ལས་
མཚན་མ་ཅི་བྱུང་ཡང་རུང་སྟེ། སེམས་སུ་གསལ་ལ། སེམས་ཉིད་མཚན་མ་དང་
དངོས་པོ་ལ་ཡེ་ནས་མི་གནས་པར་ལུང་མནན་ལ་བསྒོམ་མོ། །
༧ ཏིང་ངེ་འཛིན་ལྔ་ཡིས་བག་ཆགས་ཀྱི་མཚན་མ་གཞོམ་པ་གང་ཞེ་ན། བསམ་པ་
བརྟན་པོའི་ཏིང་ངེ་འཛིན་ལྔ་ཡིས་དབུགས་འདུ་བྱེད་ཀྱི་ཕུང་པོ་ལ་གདོས་པ་ཅན་གྱི་
བག་ཆགས་མཚན་མ་དང་བཅས་པ་ཐམས་ཅད་གཞོམ་སྟེ། དང་པོ་ཅི་ཡང་མ་ཡིན་
པའི་ཏིང་ངེ་འཛིན་ཅེས་བྱ་བ། རྣམ་པར་རྟོག་པ་མེད་པའི་ངང་ལ་ཇི་ལྟ་བུར་ཡང་
ཡིན་མི་དམིགས་པ་ཉིད་དུ་བསྒོམ་སྟེ། དེས་ནི་ཡུལ་ལས་སོ་སོར་ངེས་པའི་འདུ་བྱེད་
ལས་མཚན་མ་ཅི་འབྱུང་བ་འཇོམས་ཏེ། སེམས་མཚན་མ་མེད་པ་ཉིད་དུ་ལུང་མནན་
ལ་བསྒོམ་མོ། །དེ་ནས་དེ་བཞིན་ཉིད་ཀྱི་ཏིང་ངེ་འཛིན་ཞེས་བྱ་བ། སེམས་གསལ་ལ་
མ་གཡོས་པའི་ངང་ལས་མ་བཅོས་པར་བསྒོམ་པས། གཞན་དུ་གྱུར་བའི་འདུ་བྱེད་
ལས་མཚན་མ་ཅི་འབྱུང་བ་འཇོམས་ཏེ། སེམས་མཚན་མ་མེད་པ་ཉིད་དུ་ལུང་མནན་
་བསྒོམ་མོ། །དེ་ནས་ཀུན་ཏུ་སྣང་བའི་ཏིང་ངེ་འཛིན་ཞེས་བྱ་བ། ཨ་དཀར་པོའི་
འཕྲོ་འདུ་ལས་འོད་ཀུན་སྣང་དུ་གྱུར་ཏེ། ཇི་ལྟར་སྣང་བ་ཐམས་ཅད་སེམས་ཉིད་དུ་
ལ་
སྣང་ཞིང་། སེམས་ཉིད་ནི་སྣང་ལ་རང་བཞིན་མེད་པ་གསལ་ལ་བརྟག་ཏུ་མེད་པར་
བསྒོམ་པས། ཀུན་དུ་འགྲོ་བའི་ལས་འདུ་བྱེད་ལས་མཚན་མ་ཅི་འབྱུང་བ་འཇོམས་
ཏེ། སེམས་མཚན་མ་མེད་པ་ཉིད་དུ་ལུང་མནན་ལ་བསྒོམ་མོ། །དེ་ནས་རྒྱུ་ཡི་ཏིང་ངེ་
འཛིན་ཅེས་བྱ་བ། རྒྱུ་འོད་དང་ཡིག་འབྲུ་ལས་སེམས་ཀྱི་ངང་ཉིད་གསལ་བར་བྱེད་
པ་དེ་ལས་ཀྱང་། གསལ་ལ་རྟོག་པ་མེད་དེ། ལས་སུ་རུང་བར་བསྒོམས་པས། ཉོན་
མོངས་པའི་འདུ་བྱེད་ལས་མཚན་མ་ཅི་འབྱུང་བ་ཐམས་ཅད་འཇོམས་ཏེ། སེམས་ཉིད་
168

སེམས་སྡེ།
༼ཏ༽
ལུང་ནོན་ཆུང་བ།
མཚན་མ་མེད་པར་ལུང་མནན་ལ་བསྒོམ་མོ། །དེ་ནས་ཡོངས་སུ་རྫོགས་པའི་ཏིང་ངེ་
།་པ་ལས་
འཛིན་ཅེས་བྱ་བ། སེམས་ཀྱི་ངང་ཉིད་ཡེ་ཤེས་ཆེན་པོ་ཁྱབ་བདལ་དུ་གནས་པ་དེ་
ལས། ལས་ཐམས་ཅད་རྩལ་བ་མེད་པར་ལྷུན་གྱིས་གྲུབ་པ་ཉིད་ནི། མ་གཡོས་པ་
མ་ཡེངས་པར་བསྒོམས་པས། ཉེ་བའི་ཉོན་མོངས་པ་ལས་མཚན་མ་ཅི་བྱུང་བ་ཐམས་
ཅད་འཇོམས་ཏེ། སེམས་མཚན་མ་མེད་པ་ཉིད་དུ་ལུང་མནན་ལ་བསྒོམ་མོ། །དེ་ལྟར་
བསྒོམ་པའི་འདུ་བྱེད་ལས་འབྱུང་བའི་མཚན་མ་ཐམས་ཅད་ཀྱང་། སེམས་ཉིད་སྤྲོས་
པའི་མཚན་མ་ཐམས་ཅད་བྲལ་བ་ཉིད་དུ་གསལ་བར་རྟོགས་པ་ལས་གསལ་ལོ་བའི་
རྟོག་པ་མེད་པའི་ངང་ལ་གནས་སོ། །
༧ དགོངས་པ་ལྔ་ཡིས་བག་ཆགས་ཀྱི་མཚན་མ་གཞོམ་པ་གང་ཞེ་ན། དགོངས་པ་
ཟབ་མོ་ཡི་བསམ་པ་མྱ་ངན་ལས་འདས་པའི་དོན་གྱིས། ཁྲག་ཚོར་བའི་ཕུང་པོ་གདོས་
པ་ཅན་ལས་བྱུང་བའི་མཚན་མ་ཐམས་ཅད་འཇོམས་ཏེ། དང་པོ་ཁ་ནས་ལྟ་བ་ཁྱུང་
ཆེན་གྱི་དགོངས་པ་ཅེས་བྱ་བ། སེམས་རང་འབྱུང་གི་གཤེན་ལྷ་དཀར་པོ་ཡེ་ནས་ཡིན་
པའི་དོན་ལས། རྟོགས་པ་ཆེན་པོའི་ཕུལ་དུ་ཕྱིན་པས། བྱུང་ཚོར་ཐམས་ཅད་ལ་ཉམ་
ང་བ་མེད་པར་བསྒོམས་པས་རྣམ་པར་རྟོག་པ་དང་བྱུང་ཚོར་གྱི་མཚན་མ་ཐམས་
ཅད་ཞི་ཞིང་མི་སྣང་སྟེ། སེམས་ཉིད་རྟོགས་དང་མ་རྟོགས་པ་གཉིས་སུ་མེད་པའི་
དགོངས་པ་གསལ་བར་ལུང་མནན་ལ་བསྒོམ་མོ། །དེ་ནས་སེང་གེ་མཆོངས་སྟབས་
ཀྱི་དགོངས་པ་ཅེས་བྱ་བས། སེམས་རང་འབྱུང་གི་གཤེན་ལྷ་དཀར་པོ་ཡེ་ནས་སྟོབས་
ཆེན་ཤུགས་དང་ལྡན་པས། ཡང་དག་པའི་དོན་ཐམས་ཅད་ཐོགས་པ་མེད་པར་མྱུར་
དུ་གྲུབ་སྟེ། ཉོན་མོངས་པ་ཐམས་ཅད་ཟིལ་གྱིས་མནན་པས། ཚོར་བ་སྡུག་བསྔལ་
ལས་བྱུང་བའི་མཚན་མ་ཐམས་ཅད་ཞི་ཞིང་མི་སྣང་བར་གྱུར་ཏེ། སེམས་ཉིད་བདེ་
བ་ཆེན་པོའི་ངང་ལས་མ་གཡོས་པ་ཉིད་དུ་ལུང་མནན་ལ་བསྒོམ་མོ། །དེ་ནས་ངང་མོ་
169

གསུང་རབ་སྒོ་མཛོད་རིན་པོ་ཆེའི་གླེགས་བམ།
136
འགྲོས་ཀྱི་དགོངས་པ་ཅེས་བྱ་བ། སེམས་རང་འབྱུང་གི་གཤེན་ལྷ་དཀར་པོའི་དགོངས་
པ་བྱིན་བརླབས་དང་ཆས་པས། བོན་ཉིད་དབྱིངས་སུ་སེམས་ཉིད་ཕྱོགས་ཤིང་
གཤེགས་ཀྱང་ཉམ་ང་གཅིག་ཀྱང་མེད་པས། སྐྱིད་པ་ཆེན་པོ་གཡུང་དྲུང་གི་ལྷུན་ལས་
བཞུགས་ཏེ། གང་ལ་ཡང་མ་ཆགས་པར་བསྒོམ་པས། ཚོར་བ་བདེ་བ་ལས་འབྱུང་
བའི་མཚན་མ་ཐམས་ཅད་ཞི་ཞིང་མི་སྣང་བར་གྱུར་ཏེ། སེམས་ཉིད་ཅི་ལ་མ་ཆགས་
ཅི་ལ་ཡང་མ་རྟེན་པར་ལུང་མནན་ལ་སྒོམ་མོ། །དེ་ནས་ཁུ་བྱུག་གསུང་གི་དགོངས་པ་
ཅེས་བྱ་བ། སེམས་རང་འབྱུང་གི་གཤེན་ལྷ་དཀར་པོ། རང་བཞིན་མེད་པའི་གསུང་
གིས་དོན་སྟོན་ཅིང་། སེམས་ཀྱིས་རང་སེམས་སྤྲོ་བ་སྐྱེ་བའི་དོན་གྱི་ཁྱད་པར་དང་ལྡན་
པས། ཐོགས་མེད་མྱུར་དུ་གྲུབ་པས་དོན་ལ་བརྩོན་པར་བསྒོམ་པས་ཚོར་བ་བཏང་
སྙོམས་ལས་བྱུང་བའི་མཚན་མ་ཐམས་ཅད་ཞི་ཞིང་མི་སྣང་བར་གྱུར་ཏེ། སེམས་ཉིད་
མ་སྒྲིབ་པའི་ཡེ་ཤེས་ཉིད་ལ་ཉིད་གསལ་བར་ལུང་མནན་ལ་བསྒོམ་མོ། །དེ་ནས་རུས་
སྦལ་བསྐུམ་ཐབས་ཀྱི་དགོངས་པ་ཅེས་བྱ་བ། སེམས་རང་འབྱུང་གི་གཤེན་ལྷ་དཀར་
པོ་མི་འགྱུར་བ་གཡུང་དྲུང་གི་དབྱིངས་ནས། མ་བཅོས་པའི་དོན་གྱི་ཡེ་ཤེས་དེ། དོན་
བརྗོད་པ་ལས་འདས་པ་ཉིད་དུ་གནས་པར་བསྒོམ་པས་རེག་པ་དང་རྐྱེན་ཀྱི་ཚོར་བ་
ལས་བྱུང་བའི་མཚན་མ་ཐམས་ཅད་ཞི་ཞིང་མི་སྣང་བར་འགྱུར་ཏེ། སེམས་ཉིད་སྐད་
ཅིག་ཀྱང་མངོན་དུ་མ་བྱུང་བ་ཉིད་དུ་ལུང་མནན་ལ་བསྒོམ་མོ། །
༧ ཡེ་ཤེས་ལྔ་ཡིས་བག་ཆགས་ཀྱི་མཚན་མ་གཞོམ་པ་གང་ཞེ་ན། གསལ་ལ་མ་
གཡོས་པའི་ཡེ་ཤེས་ཆེན་པོ་ལྔ་ཡིས། ཡིད་ཀྱི་རྣམ་པར་ཤེས་པའི་ཕུང་པོ་གདོས་པ་
ཅན་ལས་འབྱུང་བའི་མཚན་མ་ཐམས་ཅད་གཞོམ་སྟེ། དང་པོ་ཁ་ན་སྟོང་པ་ཉིད་ཀྱི་
ཡེ་ཤེས་ཞེས་བྱ་བ། སེམས་རང་འབྱུང་གི་གཤེན་ལྷ་དཀར་པོ་སྟོང་པ་ཉིད་ཀྱི་དོན་སུས་
ཀྱང་མ་བསླབ་པར་མཁྱེན་པ་འདི་ལྟར་སྣང་བ་ཐམས་ཅད་ཚིག་ཙམ་མ་ཡིན་པར་
170

སེམས་སྡེ།
༼ཏ༽
ལུང་ནོན་ཆུང་བ།
སྟོང་ཞིང་བདག་མེད་རྟོགས་པ་དེས་ནི། མིག་གཟུགས་ལ་ཞེན་པའི་མཚན་མ་ཐམས་
ཅད་ཞི་ཞིང་མི་སྣང་བར་འགྱུར་ཏེ། སེམས་ཉིད་སྟོང་ཞིང་བདག་མེད་པ་ཉིད་དུ་ལུང་
མནན་ལ་བསྒོམ་མོ། །དེ་ནས་མེ་ལོང་ལྟ་བུའི་ཡེ་ཤེས་ཞེས་བྱ་བ། གོང་མ་སེམས་ཉིད་
སྟོང་པའི་དོན་དེ་ཚིག་ཙམ་མ་ཡིན་པར་ས་ལེ་གསལ་བར་རྟོགས་པ་ལས། གསལ་
ལོ་བའི་རྟོག་པ་ལས་ཀྱང་འདས་ཏེ། གསལ་ལ་རྟོག་པ་མེད་པའི་དོན་དེ་སུས་ཀྱང་
མ་བསྟན་པ་ཡེ་ནས་གསལ་བར་ཤེས་པ་དེས་ནི། རྣ་བ་སྒྲ་ལ་ཞེན་པའི་བག་ཆགས་
དང་མཚན་མ་ཐམས་ཅད་ཞི་ཞིང་མི་སྣང་བར་འགྱུར་ཏེ། སེམས་ཉིད་གསལ་ལ་
རྟོག་པ་མེད་པ་ཉིད་དུ་ལུང་མནན་ལ་བསྒོམ་མོ། །དེ་ནས་སོ་སོར་རྟོགས་པའི་ཡེ་ཤེས་
ཞེས་བྱ་བ། གོང་མ་སེམས་ཉིད་སྟོང་པ་ལྟར་རྟོགས་པ་ནི་སྤྱིའི་མཚན་ཉིད་དུ་གསལ་
ལ། འོག་མ་སེམས་ཉིད་གསལ་བ་ལྟར་རྟོགས་པ་ནི་སྒོ་ཡི་མཚན་ཉིད་དུ་གསལ། སྤྱི་
དང་རང་གིས་མཚན་ཉིད་མ་འདྲེས་པར་སོ་སོར་རྟོགས་པ་དེས་ནི། སྣ་དྲི་ལ་ཞེན་
པའི་བག་ཆགས་དང་། མཚན་མ་ཐམས་ཅད་ཞི་ཞིང་མི་སྣང་བར་འགྱུར་ཏེ། སེམས་
ཉིད་རྣམ་པ་ཐམས་ཅད་ཅིར་ཡང་མཁྱེན་པའི་ཡེ་ཤེས་ཉིད་དུ་ལུང་མནན་ལ་བསྒོམ་
མོ། །དེ་ནས་མཉམ་པ་ཉིད་ཀྱི་ཡེ་ཤེས་ཞེས་བྱ་བ། སེམས་ཉིད་ཐིག་ལེ་ཉག་གཅིག་ལ་
གསལ་བའི་དབྱིངས་སུ། འདི་ལྟར་སྣང་བ་ཐམས་ཅད་ནི་མི་མཉམ་པ་གཅིག་ཀྱང་
མེད་པས་དོན་དབྱེ་རུ་མེད་པ་དེ་སུས་ཀྱང་མ་བསྟན་ཡེ་ནས་གསལ་བ་དེས་ནི། ལྕེ་
རོ་ལ་ཞེན་པའི་བག་ཆགས་དང་མཚན་མ་ཐམས་ཅད་ཞི་ཞིང་མི་སྣང་བར་འགྱུར་
ཏེ། སེམས་ཉིད་མཉམ་པ་ཉིད་ཀྱི་དོན་ལས་མ་བཅོས་པ་ཉིད་དུ་ལུང་མནན་ལ་བསྒོམ་
མོ། །དེ་ནས་བྱ་བ་ལ་ནན་ཏན་གྱི་ཡེ་ཤེས་ཞེས་བྱ་བ། སེམས་ཉིད་ཐོགས་པ་མེད་པར་
སྟོབས་ཀྱི་རྒྱལ་པོ་ཉིད་དུ་གྱུར་པས། བདག་གི་དོན་བརྩལ་བ་མེད་པར་ལྷུན་གྱིས་
གྲུབ། གཞན་གྱི་དོན་ལ་ནི་བྱས་པ་མེད་པར་མཐར་ཕྱིན་པའི་ལུང་དོན་སུས་ཀྱང་།